דיון בעתירה ברשת החברתית "תושבי שדה נחמיה" ומסמכים נלווים

איסוף הנתונים מהרשת החברתית נועדה לשם תיעוד. המסמך יעלה לארכיון ולא יפורסם באתר.

**27-11-2023**

**חן חמו יוגב** מפרסמת " הסבר בדבר עתירה לבגץ של יישובי הצפון אשר לא פונו בעקבות החלטת ההמשלה 975"

שלום לכולם,

אנחנו מתכוננים כרגע לקראת עתירה לבג״ץ. על מנת שנוכל לנסח עתירה מפורטת, אני מבקשת למלא כאן את השאלון. שיהיה לכל ישוב נציג, שימלא את השאלון ויפרט אודות כל הקטיגוריות. בנוסף, בסוף השאלון יש אפשרות לצרף קבצים. אני מבקשת שתצרפו את כל המסמכים הרלוונטיים.

**7-12-2023**

**15:55** יסמין: לא מבינה למה הקיבוץ לא רוצה להצטרף לעתירה???? למה אנו יושבים בצד ולא עושים כלום???🤷🏻‍♀🤷🏻‍♀

15:59 נרקיס שדה: שדה למי פונים בעניין, גם לי זה תמוה?

16:07 יסמין: אשמח שיתנו לנו תשובה בעיניין ולא יתעלמו🙏🏼🙏🏼🙏🏼

16:12 נטע פרינס: מרסלה לא בקבוצה.

16:19 מקסים פיקס: כנראה שיש סיבה שלא רוצים שתדעי. אחרת כבר היו שולחים הודעה בנושא.

16:26 נטע אגסי: מתקשרים למנהלת קהילה ושואלים

16:29 נרקיס שדה: זו לא שאלה אישית. זו שאלה קהילתית. זו שאלה של מה העמדות של הקיבוץ בעניין הזכויות שלנו. זה מאוד חשוב שתהיה התייחסות מסודרת שכולנו נוכל להבין.

17:12 אלה דר: אני שאלתי את מרסלה. היא אמרה שגם אם לא נצטרף אם תהיה החלטה אז גם שדה נחמיה ירוויח מזה. ואם לא נגיש אז נוכל להגיש בקשות אחרות.... (לא ממש הבנתי מה זה אומר בקשות אחרות)

17:13 נטע פרינס: צודקת. ועדיין , מנהלת הקהילה ונציגי קהילה נוספים לא נמצאים בקבוצה זאת.

17:14 לילך פלד: אפשר לפנות לנציגים באופן אישי ואז לעדכן כאן בתשובה.

17:29 נרקיס שדה: אם הנציגים לא כאן וזה עניין קהילתי ולא אישי, אז ביוזמתנו חשוב שכולנו נדע שישנה התארגנות מאוד חשובה לכל בית במצב הנוכחי. ישנן משפחות ואנשים שמתוך חרדה ודאגה לא גרים בישוב כבר חודשיים. ישנם אנשים שפרנסתם נפגעה אנושות עקב נטישת הצפון. ישנם אנשים שסופגים בשקט כי הם יכולים רגשית וכלכלית אבל אין סיבה לנצל זאת.

מתוך כך ויותר חשוב שנתייחס בזמן. ביום ראשון מוגשת עתירה משפטית על ידי עו"ד הרן. זה מה שמתהווה. וישנם קיבוצים וישובים שהם חלק מהתביעה ואחרים שבוחרים להימנע. כל החלטה שתתקבל בקהילה נכבד, אבל חשוב שנהיה מודעים ושנבין את המשמעויות ושיש התייחסות חכמה שתומכת בכולנו במצב המורכב הזה.

מהרן עורך הדין: שלום לכולם. מצרף 3 מסמכים. הראשון - טיוטת עתירה . אני מדגיש שזו טיוטה הדורשת עוד עבודת הגהה ועבודה משפטית אך חשוב שתעברו במקביל לעבודה שלנו כי כן ארצה להגיש בראשון גג שני. מבקש כי תעברו טוב על החלק של היישובים שלכם ויושלמו יישובים חסרים. מסמכים נוספים הכוללים פניות מקדימות, הדגמה לגבי החיים הבלתי אפשריים יתקבלו יותר מבשמחה. יפוי כח - חתימה של נציג יישוב . אם לא יהיו נציגים רשמיים אז מדובר באנשים פרטיים. תצהיר - חתימה על אישור העובדות בקשר ליישוב. כל הערות ומסמכים אנא תעשו ישירות מולי ולא בקבוצה הגדולה.

מזכירים שהיישובים שכרגע לוקחים חלק בעתירה באופן קולקטיבי הם:

מועצה אזורית מטה אשר: גשר הזיו

מועצה אזורית מעלה יוסף: מנות, עבדון, אבירים, אלקוש

מועצה אזורית מרום הגליל: עלמה, ריחאניה, כרם בן זמרה

מועצה אזורית גליל עליון: כפר סאלד

יישובים נוספים: פסוטה, חורפיש

**9-12-2023**

**21:31 חן חמו יוגב**

מי שרוצה להצטרף לעתירה לבג"צ, מוזמנים לפנות אליי ואצרף אתכם לקבוצה של העותרים משדה נחמיה. התכנון הוא הגשה של העתירה מחר או ביום שני לכל המאוחר. אל תגידו יום יבוא - הביאו את היום!

**10-12-2023 אסיפה כללית**

משתתפים העלו בקשה להצטרף לעתירה שתכיר בשדה נחמיה כישוב מפונה רשמית. הנושא לא היה על סדר היום ולא התקיים דיון.

**21:02 לירון קופר:** איזו סיבה יכולה להיות למישהו ובטח להנהלת הקיבוץ לא לרצות שיכירו בשדה נחמיה כמפונה? אני באמת שואל כי לא נראה לי הגיוני למה לא לרצות. מקבלים המון הטבות. כמו לא לשלם ארנונה על בית שאני לא גר בו. שלא נדבר על כסף ישירות לחשבון. להקפיא תשלומים ללא ריבית. ועוד המון הטבות. אשמח להסבר

**11-12-2023**

**06:52 נופית אלון:** הבנתי שאם רוצים יכולים אנשים פרטיים להכנס לעתירה לא כשדה נחמיה קיבוץ אלא כיחידים שגרים בשדה נחמיה אז אולי זה גם יכול להיות פיתרון

**07:13 אלה דר:** רעיון לא רע. מאוד התאכזבתי מהתגובה אתמול של ההנהלה. הייתה בקשה להפריד את ההצבעה ולא להצביע על כל התקציב כיחידה אחת (כן לתת כסף לצחי ולא לתרבות למשל). ולא הסכימו לשנות את ההצבעה. האנשים ביקשו לדבר על הבג"צ והם לא הסכימו. הייתה הרבה התלהמות וחבל כי יש אנשים נהדרים שמתנדבים שלוחים חלק. היה שיח גדול בעניין משכורות למתנדבים . כי יש כ5 -6 מתנדבים שהפכו לממש עובדים חיוניים. לא ענו אם הם אנשים שהם מקבלים משכורת ממקום אחר או לא. בקיצור הרגשה לא נעימה סה"כ. מרסלה אמרה שיקיימו היום דיון בוועד. אין לי מושג מה זה אומר ואין לי מושג אם נספיק להכנס כקיבוץ לעתירה.

**07:22 ימית בסון:** מי שלא מצטרף לעתירה לא יהנה מפירותיה. זה לא בהכרח יגיע להכרעה משפטית. יכול מאוד להיסגר בעסקה מול העותרים. מי שיהיה בפנים ירוויח. ובכל מקרה אם תהיה החלטה של המדינה היא תחול על כולנו. מה יש לנו להפסיד מלהצטרף? העתירה כוללת בתוכה רשימת עותרים. אף אחד לא מבטיח שזה יגיע להכרעה משפטית. יתכן ותיסגר עסקה עם העותרים.

**07:23 הילה:** אני מבינה שיש חילוקי דעות אבל התחושות שעלו ממה שמרסלה כתבה הבוקר זו תעודת עניות לישוב שלנו.

**07:42 נרקיס שדה:** מבחינת איך שאני מבינה את מה שהיה אתמול, יש ועד שעושה כמיטב יכולתו בתקופה מאוד מורכבת- בזמן מלחמה. ועד שנתקל באתגרים לא פשוטים. ועד שקיבל הבעה של המון הערכה אתמול על כל העשיה המבורכת והרבה והחשובה שלו. הובע גם קושי גדול ואמיתי מהמצב בו הקהילה מפוזרת חלקה בישוב ומרביתה לא- חודשיים זה זמן ממושך. זה מצב שנקלענו אליו בגלל החלטת מדינה ולא בגלל הועד.

לאור כך עלו שאלות בנושאים שקשים לכולנו- על המשך ההתמודדות שלנו כקהילה כשבועד גם ציינו שיש מודעות לכך שזה עשוי להמשך עוד חודשים.

ותכלס הם צודקים.

הבעיה היא שהחלטת המדינה שמה אותנו במצב השרדותי. לא הועד חלילה. חשוב בעיני להמשיך ולדבר על מנת ליראות איך פותרים את הסוגיה. עתירה מוגשת מחר ונכון להצטרף אליה. חסר לי להבין את עמדת הועד לגבי הצטרפות לעתירה. אתמול הובטח שהם יפגשו עוד היום לדון בכך. אני רוצה שוב להודות על כל העשיה המבורכת. ומודה גם על הנכונות של הועד לבדוק איך נכון לנו כישוב להמשיך מכאן. אני מאמינה בטוב של אנשים. מובילים או לא אין כאן צדדים מבחינתי. כולנו קהילה אחת וכולנו בסירה אחת. ורק מי שלא עושה לא טועה. אז מותר גם לטעות ולתקן. בכל מקרה זה מה שבאנו לעשות כאן בעולם.

**09:57 מעוז כחלון:** השתתפתי בזום עם הקיבוצים העותרים ועם שמונת הקיבוצים במועצה שמסטטוס שלנו. מצ"ב מכתב המסביר את המלצתי לועד שלא להצטרף לעתירה.

**10:33 דוד סיסו:** אני הנציג השני שהשתתף בישיבת הזום עם עורך הדין בנוגע לעתירה. כפי שכתב מעוז גם המלצתי הייתה לא להצטרף לעתירה. (מבלי להכנס לסיכויים המאוד נמוכים של העתירה להתקבל) מהנימוקים הבאים:

1. העתירה תתבע שינוי של הקריטריונים לפינוי (כפי שנקבעו על ידי שר הבטחון) ואם היא תתקבל כל מי שיכלל בקריטריונים הללו היא תחול עליו.
2. אם היא תידחה (הסיכוי לכך גדול מאוד) אזי יכול וימנע מאיתנו כישוב לתבוע סיוע וסעדים נוספים בהמשך במידה ויהיה שינוי נוסף במצב הבטחוני.
3. החלטת שדה נחמיה שלא להצטרף איננה החריג כפי שראינו. מרבית הקיבוצים וכן המועצה לא בחרה לעשות כן ולא בכדי.
4. שמורה לאנשים פרטניים הזכות להצטרף (שוב - אין לכך משמעות משפטית).

לסיכום-

צריך לזכור שהאנשים שהובילו ומובילים את הישוב עושים זאת מתוך תחושת אכפתיות לכלל הקהילה, אין הדבר אומר שלעיתים לא נעשות טעויות אבל לטעמי גם בקורת אם קיימת ראוי שתיאמר בצורה מכבדת וראויה.

האירוע האחרון חשף אצל כל אחד מאיתנו רגשות, פחדים וראוי שנדע כולנו להתנהל מתוך רגישות וקהילתיות כשברור שכל מי שעוסק במלאכה ביומיום עושה הכל לפי מיטב הכרתו למען הקהילה כולה .

המשך:

לא מה שאמרתי. כל החלטה שתוחלט על ידי שר הבטחון בנוגע לפינוי תביא אותנו לקבל את ה"הטבות" הנלוות לה. ללא קשר לעתירה הנוכחית. אבל- אם המצב ישתנה (והחלטת השר תישאר על כנה) או אם נרצה לתבוע סעדים מהמדינה יכול ונהיה חסומים לעניין בגלל העתירה הנ"ל שסביר שתידחה.

דבר נוסף לשואלים- בזום ניתן זמן של פחות מ 24 שעות לכל ישוב להודיע על עמדתו. לא היה כאן זמן לנהל דיונים בפורום של הקהילה. העובדה שעד עתה לא הוגשה העתירה היא לא משהוא שידענו עליו בכל רגע נתון. ובכל זאת ההמלצה בעינה עומדת.

**10:45 הילה זורע**: התייחסות כזו אתמול בזמן השיחה היתה מונעת הרבה כעס ותסכול.

**11:08 מירי דוארי:** כי השבע לא רואה את הרעב זה למה וכי יש כאן לגמרי שיקולים פוליטיים ואחרים ולא מאינטרסים משותפים לכלל הקהילה, ההכרה כמפונים כוללת בין השאר הטבות שונות כמו פטור מתשלום ארנונה לכל התקופה בה מפונים ועכשיו גם מענק כספי לכל משפחה בנוסף לתשלום הקבוע למבוגר וילד ועוד הטבות שחלים רק על מפונים בהסדר מדינה, אתנו לא כלולים ועדיין מפונים מאז המלצתו של גיורא, מכל הסיבות הנכונות ועדיין ההרגשה היא שאנחנו מופקרים פעמיים.

לפחות מנסים, לפחות לגלות מאמץ משותף יחד מתוך אינטרסים משותפים לכלל הקהילה בנסיון להטיב ולהביא לשיפור מצבם של כלל הקהילה בתוך תקופת המלחמה שעדיין ממשיכה ולצערנו כל משפחה הופקרה לדאוג לעצמה

**11:16 עדי:** אני מבינה שכל אחד כותב פה מדם ליבו ומנסה לקדם את האינטרס האישי שלו, אם הוא התפנה או לא. אבל העתירה המביכה שרוצים להגיש לבגץ לא תועיל לנו כי אין לה בסיס משפטי, וכל יועץ משפטי יכול להגיד לכם את זה! ולא רק שהיא לא מועילה היא יכולה לפגוע בנו בעתיד! אז בבקשה אל תלכו שולל אחרי מקסמי שווא שחושבים שהם יכולים לעזור לנו, אלא פשוט תניחו לזה! זה לא יעזור! הדיון הזה עקר וחבל שאתם נתלים בתקוות שווא! דיי כבר עם ההולכת שולל הזאת ועם פייק שאתם מאמינים לו! ודיי עם הדיון הלא רלוונטי הזה על העתירה! לא עותרים וזהו! אם הצבא והממשלה יחשבו בעתיד לפנות אותנו אז יפנו אותנו ולא תעזור פה עתירה לבגץ!

**15:09 נרקיס שדה:** תחושה קשה של הסתה שהחלה מהודעת הבוקר בקבוצת ההודעות המיועדת להודעות ביטחוניות בה נאמר כי יש טובים ויש רעים וזה ממשיך דרך התכתבויות מלאות אגו ורצון להיות צודקים. אתמול באסיפה הובעה מצוקה. אתמול באסיפה נשאלו שאלות חשובות. התשובות שניתנו אתמול מהועד הן לא אותן תשובות שניתנות הבוקר. זו לא האשמה. זה נתון. הבקשה אתמול היא לא העתירה כן או לא. הבקשה היתה לנהל על זה שיח. אבל היתה השתקה מאוד חד משמעית לצורך הזה של הקהילה. כך אנו מוצאים עצמנו מנהלים שיח מאוד משמעותי על מהות בהתכתבויות שאין בהן לברר את הרצון המשותף לכולנו כקהילה אחת. נראה שהשאלה של אתמול מה עמדת הועד- ברורה יותר. ונראה שעמדת הקהילה שונה. מקווה שהועד שיפגש היום ימצא את הדרך שתחבר בין הצרכים של כולנו בעת הקשה הזו. ואין כאן כפויי טובה ואין כאן מלאכי שרת. רק בני אדם שחוששים ומתמודדים כל אחד לעצמו בלי גב.

**15:14 דודיק גבאי:** כל אחד ועמדתו היא וזה בסדר. אבל יש להוקיע וכמה שיותר מהר בריונות ושפה בוטה שמאוד קלה למימוש על המקלדת. גם אני חבר וועד ומוכן לשמוע דעתו של האחר. אבל לא נקבל בשום צורה השתלכויות משוללות רסן . יש כאן עשייה מבורכת ושקיפות מלאה. גם בשגרה וגם בעת הזו. ולכן שוב מבקש לפני כל מילה לקחת נשימה ולחשוב רגע על האחר גם הקורא וגם מי שמכוונת אליו ההודעה. ולזכור שאנחנו בני אדם וקהילה אחת. שנפתחת ההרשמה לבחירות לוועד כל אחד זכאי ורשאי להגיש מועמדות ולהיות שותף בעשייה ולקבל את אמון הציבור. בחרתם בנו בצורה דמוקרטית תוך מתן אמון מלא בכל אחד ואחת. אנא תנו לנו להמשיך בעשייה ובואו נכבד אחד את השנייה . כולם מוזמנים להצטרף ולהתנדב לצוותים השונים שקמו בעקבות המלחמה אלו שנמצאים בקיבוץ ואלו שלא ובכך גם להגביר את תחושת השייכות.

**14-12-2023**

**14:08 דודיק גבאי:** הסוגיה כעת בבדיקה באחריות הועד, עדכון ימסר לציבור עם הבהרת הדברים מול הגורמים המוסמכים.

**19-12-2023 דיון בועד – מוחלט שלא להצטרף לעתירה**

**21:12:2023**

**14:09 מירי דוארי:** כל מי שרוצה עדיין להצטרף לעתירה, צריך להעביר לעו״ד הרן כמה שיותר מהר את יפוי הכוח והתצהיר חתומים, בהצלחה

**14:12 אנט:** נרקיס העלתה סקר והיה מוחלט וברור שהקהילה בעד להצטרף לעתירה. כל מי שתמך בסקר מוזמן להצטרף עכשיו כי אין אפילו פרוטוקול מההנהלה לגבי הפגישה שלהם מה שיכול לעכב את הגשת העתירה.

**14:25 ניצה הילה:** אני לא מבינה למה עד עכשיו הישוב לא עושה כלום בעניין?! משני שעבר הייתה אסיפה בנושא ואין תגובה!

**14:37 נרקיס שדה:** חבל שככה ההתנהלות של ההנהלה. במקום דיון שבו נפעל יחד גם למען ביטחון הישוב וגם לרווחתה של כל משפחה ומשפחה- יש סמסים. אם באמת כבר היתה פגישת ועד, למה אין פרוטוקול לציבור? למה אין שקיפות לגבי עמדת ההנהלה? למה עד עכשיו הישוב לא עושה כלום בעניין? מדוע עדיין ההנהלה לא נותנת לנו את הזכות הדמוקרטית והנכונה לעת מלחמה ומשבר, להחליט האם להצטרף לעתירה או לא להצטרף לעתירה בדיון ובהקשבה או בסקר פשוט. מה שיבחרו. ובנוסף ההנהלה מונעת מאיתנו לפעול מול הממשלה על מנת להכיר בנו כישוב מפונה, מונעת מאיתנו להתראיין, להתאגד, לשאול שאלות. כל כך הרבה אנשים טובים כאן, כל כך הרבה כוחות שיכולנו לאגד ולאחד ולעזור זה לזה. אני לא אדם פוליטי. אבל אני זקוקה לעזרת המדינה. הקיבוץ. הקהילה. ההנהלה. ואני לא לבד. למרות שזאת התחושה.

16:49 מירי דוארי: לכל מי שביקש צירפתי כאן, יש לחתום ולשלוח לעו״ד הרן, שפועל להגשת העתירה כבר בימים הקרובים בהתנדבות מלאה. בכל מקרה מנסים ובתקווה ותתקבל העתירה, כל תושבי שדה נחמיה יהנו ממנה.

**28-12-2023**

**12:34 שי זיו** כמעט שלושה חודשים עברו מאז קיבלתי על עצמי את המשימה להקים ולהוביל את הצח"י. בעזרת צוות חכם, מוכשר ומסור, שדבק במשימה לא משנה עד כמה מאתגרת ועד כמה לא אפשרית לביצוע, הקמנו את אחד ממערכי הצח"י הטובים באזור. כמו שהגדרנו בהתחלה - בצח"י שדה נחמיה אין חצי הריון....

בענווה וגאוה אומר לכם שיש לנו אנשים מדהימים, חמ"ל מדוגם, כיתת כוננות לתפארת, מענים חינמיים בחינוך ועכשיו מענים קהילתיים בעצימות הולכת וגוברת שיאפשרו יצירת שגרה חדשה. שגרה שתאפשר לכולנו לשקם את תחושת הבטחון להמשיך לגור פה כקהילה וכיחידים.

לאור מחוייבויות רבות בעיסוקי הודעתי על סיום תפקידי כיו"ר צח"י.

לא סוד, שהאסיפה והשיח שיש בקבוצת הווטסאפ ובפורומים שונים, לרבות האשמות מגוחכות ושמועות מופרכות עלי ועל תשלומים ששולמו לי, קידמו את החלטתי. בהקשר זה, צר לי לאכזב את מספרי העלילות - איני מקבל כל תשלום מהאגודה. אך גם אם הייתי מקבל שכר, האם זה לא ראוי?! מה מחיר החופש שלכם (כוננות 24/7, מגבלות על יציאה מהישוב, כובד משקל החלטות יומיות הקשורות בחיי אדם, וכיוב')?! האנשים שפה בין אם בשכר ובין אם לא, באו בהתנדבות. הם לרגע לא חייבים להיות פה. לכל אחד מהם חיים אחרים מחוץ לצח"י. על כן, כל מי שמלין על קבלת שכר, גם רטרו, מוזמן להתחלף איתם. מוזמן לקחת על עצמו את האחריות והמחוייבות. התפקידים פה פנויים מהיום הראשון למלחמה!

יש חשיבות רבה לדעות מגוונות ורבות. יחד עם זאת, יש משמעות לאופן בו הן נאמרות ולבחינת העובדות הידועות והשיקולים השונים שהביאו להחלטות שהתקבלו. רק לאחר הבנה ובחינה זו ניתן לגבש דעה עניינית וביקורת בונה במידה ויש. דבר זה נכון שבעתיים כאשר מדובר בהחלטות שקשורות בחיי אדם כפי שהתקבלו ומתקבלות פה כל הזמן. כשלא היה ברור משהו, רבים מכם בחרו להתקשר, להיפגש ולשאול. כולם ללא יוצא מן הכלל קיבלו תשובות והסברים. הקשבתם בקשב, הבנתם את הרציונל, העלתם רעיונות והצעתם הצעות אחרות שנשקלו כולן וחידדו אותי ואת הצח"י. על כך אני מודה לכל אחת ואחד מכן.ם.

לצערי, היו גם כאלה שבחרו לא לשאול לפשר השיקולים אלא לקבוע עמדות נחרצות בהתבסס על מידע שגוי, חלקי מידע, הקשרים לא נכונים או חמור יותר התעקשות שהם פשוט יודעים מהו מנהל תקין בזמן חירום. חבל. אם יורשה לי להאיר ולהעיר, בלי שזה חלילה יתפרש כסתימת פיות אצל מישהו..., זו לא דרך שמשרתת את מטרת הקהילתיות שבשמה טענתם. יכולתם לבחור להיפגש, להתקשר ולשאול. כל אחד בוחר את דרכו, וכך גם אנחנו כקהילה. מה שנבחר בו הוא שיהיה לנו.

תודה לכולכם, לאלה שתמכו ופירגנו ולאלה שפחות. תודה ושאפו ענק לעשרות המתנדבים בצח"י בין אם במילואים ובין לא, בין בשכר ובין ללא, בין אם התנדבתם ביום יום ובין אם בדבר יחיד שנתתם. זה לא מובן מאליו. אתם השראה לקהילה כולה!!! מאחל לכולנו שנדע לתת הרבה אהבת חינם ולשמוע הרבה בשורות טובות.